**Hér eru nokkur góð ráð fyrir ykkur til að æfa skipulag sem getur auðvitað nýst ykkar alla önnina og/eða til að ljúka önninni með glæsibrag !! Einnig ef þú ert heima í sóttkví eða með Covid og hefur heilsu til að sinna náminu þínu þá eru eftirfarandi punktar mjög mikilvægir til að vinna eftir:**

1. Skráðu hjá þér skiladag á þeim verkefnum sem þarf að skila á fram á seinasta skóladag. Þú þarft að fara inn í alla moodle áfangana þína og rannsaka – ef eitthvað er óljóst hafðu þá samband við kennarann þinn.
2. Skráðu einnig hjá þér í hvaða próf þú ert að fara í **símatsáföngum og gerðu lestraráætlun(seinasti kennsludagur er 3. D es)** – gott að byrja tímanlega! (sjúkrapróf, munnleg próf, osfrv.)
3. Raðaðu svo verkefnum í forgangsröð eftir skilafresti og stærð verkefna(hvað gilda þau mörg % og hvað eru þau löng?) – taktu þér góðan tíma í stærri verkefni. Gott er að vinna þau í smærri lotum (þú þarft að finna hvað þú hefur mikið úthald og athygli). **Ákveddu hvenær þú ætlar að læra í hvaða verkefni og reyndu að standa við það.**
4. **Hvernig kemst ég í gírinn??** Byrjaðu á einhverju skemmtilegu og/eða einhverju sem tekur stuttan tíma. Þá ertu með sjálfstraustið í botni þegar þú prófar að fara í það sem þér finnst erfitt og þú ert búin að vera að fresta. Gott að enda daginn á einhverju fljótlegu og skemmtilegu líka. **Mundu að skila í moodle!**
5. Taktu tímann á því hvað þú ert lengi að vinna hvert verkefni – þannig getur þú betur skipulagt tímann enn betur.
6. Endaðu vinnulotuna á því að ákveða hvað þú ætlar að gera næsta dag eða í næstu vinnulotu og fylltu inn í tímaáætlun hvaða verkefni það verður.
7. **Skráðu einnig hjá þér hvaða lokapróf (6.-13.des) þú ert að fara í og merktu inn í áætlun hvenær þú ætlar að lesa og læra.**

**Á næstu blaðsíðu er svo tímaáætlunin sem þú skráir allt í. Með yfirsýn og skipulagi getur þú minnkað skólakvíða og náð enn betri árangri!**



|  |  |  |  |  |  |  |
| --- | --- | --- | --- | --- | --- | --- |
| Mánudagur | Þriðjudagur | Miðvikudagur | Fimmtudagur | Föstudagur | Laugardagur | Sunnudagur |
|  |  |  |  | 19. nóv | 20.nóv | 21.nóv |
| 22.nóv | 23.nóv | 24.nóv | 25.nóv | 26.nóv | 27.nóv | 28.nóv |
| 29.nóv | 30.nóv | 1.des | 2.des | 3.des – seinasti kennsludagur | 4.des | 5.des |
| 6.des – fyrsti dagur í prófaviku | 7.des | 8.des | 9.des | 10.des | 11.des | 12.des |
| 13. des - sjúkrapróf | 14.des - jólafrí |  |  |  | Gangi þér vel!!! |  |